Έναν ακόμη προκλητικό χάρτη δημοσίευσε η Τουρκία, αυτή τη φορά μέσω του λογαριασμού του υπουργείου Άμυνας, στο Twitter.

Σε αυτό τον χάρτη, ολόκληρη η Κύπρος εμφανίζεται ως τουρκική, καθώς αποτυπώνεται με κόκκινο χρώμα. Ο εν λόγω χάρτης δημοσιεύθηκε σε ανάρτηση του υπουργείου Άμυνας της Τουρκίας, στο Twitter, με αφορμή τη συμπλήρωση 68 χρόνων από την ένταξη της χώρας στο ΝΑΤΟ.

68th Anniversary, Together for Peace And Security #WeAreNATO pic.twitter.com/k3aHIhLCaI — T.C. Millî Savunma Bakanlığı (@tcsavunma) February 18, 2020





«Μαζί για την ειρήνη και την ασφάλεια», αναφέρει η ανάρτηση, που περιλαμβάνει ένα χάρτη με τις σημαίες των χωρών- μελών του ΝΑΤΟ, αλλά σε αυτόν αποτυπώνονται με κόκκινο χρώμα πέρα από τα εδάφη της Τουρκίας και ολόκληρη η Κύπρος.

Στο θέμα αναφέρθηκε ο αντιστράτηγος εν αποστρατεία Ανδρέας Πενταράς, πρώην διοικητής της ΚΥΠ. Τόνισε ότι πρόκειται για κρατικό χάρτη και αυτό είναι το στοιχείο που τον κάνει πιο σημαντικό, σε σχέση με άλλους χάρτες που διέρρευσαν πρόσφατα.